《小重山 苍虬示红豆诗，愧不能和，拈此报之》
清代·朱祖谋

南国春芳又一时。背人开玉合，意凄其。枉抛红泪惜前期。

愁根意，惟有锦鹦知。

无力护琼枝。东风休再种，有情痴。年来心事在江蓠。

浑不称，头白赋相思。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。